अपराधियों के आने की सूचना,दो बार पर छापा
पुलिसके अधिकारियों ने वांछित अपराधियों के बैठे होने हरियाणा की शराब बेचे जाने की मिली सूचना के आधार पर गुरुवार रात रेलवे स्टेशन के पास स्थित फीलगुड बार रोडवेज बस स्टैंड के पास स्थित संगम बार में दबिश दी। हालांकि पुलिस को दोनों ही बार में वांछित अपराधी हरियाणा की शराब नहीं मिली। पुलिस ने जांच के चलते फीलगुड बार के सीसीटीवी कैमरे लगे कंट्रोल रूम को सीज कर दिया। बताया ये भी जा रहा है कि एक शातिर अपराधी के उक्त बार में बैठे होने की सूचना थी। हालांकि पुलिस के अधिकारियों ने इसकी पुष्टि नहीं की। एएसपी केशरसिंह शेखावत के नेतृत्व में करीब दो घंटे तक हुई सर्च कार्रवाई के बाद दाेनों क्षेत्र में हड़कंप सा मच गया। रेलवे स्टेशन के पास स्थित बार के आगे जैसे ही पुलिस की गाड़ियां आकर रुकने लगी और अचानक पुलिस के अधिकारी सिपाही अंदर घुसे तो हड़कंप मच गया। बार में बने हॉल केबिनों में बैठकर शराब पी रहे लोग भी एकबारगी सकपका गए। एएसपी ने पूरे बार की तलाशी करवाने के साथ ही सीटीवी कैमरों में कैद फुटेज भी देखे। हालांकि पुलिस अधिकारियों की बताई गई तारीख और समय के अनुसार फुटेज नहीं दिखा जा सके। एएसपी ने सीटीवी कैमरे लगे कंट्रोल रूम को सीज करवा दिया। इस दौरान बार में बने रूम में ठहरने वालों की जानकारी भी मांगी गई। रजिस्टर में दर्ज ठहरने वालों के नामों के हिसाब से भी पूछताछ की गई। बार में कार्रवाई चलने के दौरान किसी को भी तीसरी मंजिल स्थित बार में नहीं जाने दिया गया। यहां से पुलिस के अधिकारी सिपाही रोडवेज बस स्टैंड के पास स्थित संगम बार पहुंचे। यहां पर भी पुलिस ने काउंटर पर रखी शराब के अलावा स्टोर में रखी शराब को चैक किया। एएसपी ने शहर कोतवाल को स्टेशन स्थित बार को रात के समय दो-तीन बार अलग अलग समय में चैक करने के निर्देश दिए। इसके साथ अन्य बार होटलों में भी रात को जांच करने के निर्देश दिए। दोनों ही बार संचालकों को भी हिदायत दी गई। सर्च की कार्रवाई में डीएसपी सीताराम माहिच, शहर कोतवाल भूपेंद्रकुमार, रतननगर थानाधिकारी रामचंद्र, महिला थानाधिकारी विक्रमसिंह सहित तीनों थानों लाइन के सिपाही शामिल थे।
चूरू. कंट्रोल रूम को सीज करते शहर कोतवाल।
hin_Deva hin_Deva bho_Deva